CELEX: C2006/326/30
Language: et
Date: 2006-12-30 00:00:00
Title: Kohtuasi C-275/05: Euroopa Kohtu (esimene koda) 26. oktoobri 2006. aasta otsus (Verwaltungsgericht Sigmaringeni (Saksamaa) eelotsusetaotlus) — Alois Kibler jun. versus Land Baden-Württemberg (Piim ja piimatooted — Määruse (EMÜ) nr 804/68 artikkel 5c — Piima ja piimatooteturu täiendav maksustamine — Määrused (EMÜ) nr 857/84, 590/85 ja 1546/88 — Kvoodi ülekandmine pärast talumajapidamise osa tagastamist — Rendileandja, kes ise ei ole piima või piimatoodete tootja — Poolte kokkuleppel lõpetatud põllumajandusmaa rendileping)

30.12.2006   
            
            
               ET
            
            
               Euroopa Liidu Teataja
            
            
               C 326/15
            
         Euroopa Kohtu (esimene koda) 26. oktoobri 2006. aasta otsus (Verwaltungsgericht Sigmaringeni (Saksamaa) eelotsusetaotlus) — Alois Kibler jun. versus Land Baden-Württemberg
   (Kohtuasi C-275/05) (1)
   
   (Piim ja piimatooted - Määruse (EMÜ) nr 804/68 artikkel 5c - Piima ja piimatooteturu täiendav maksustamine - Määrused (EMÜ) nr 857/84, 590/85 ja 1546/88 - Kvoodi ülekandmine pärast talumajapidamise osa tagastamist - Rendileandja, kes ise ei ole piima või piimatoodete tootja - Poolte kokkuleppel lõpetatud põllumajandusmaa rendileping)
   (2006/C 326/30)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Sigmaringen
   Põhikohtuasja pooled
   
      Hageja: Alois Kibler jun.
   
      Kostja: Land Baden-Württemberg
   Kohtuasja ese
   Eelotsusetaotlus — Verwaltungsgericht Sigmaringen — Nõukogu 31. märtsi 1984. aasta määruse (EMÜ) nr 857/84, mis käsitleb üldeeskirju määruse (EMÜ) nr 804/68 artiklis 5c sätestatud maksu kohaldamiseks piima ja piimatoodete sektoris (EÜT L 90, lk 13), muudetud nõukogu 26. veebruari 1985. aasta määrusega (EMÜ) nr 590/85 (EÜT L 68, lk 1), artikli 7 lõike 1 ja komisjoni 3. juuni 1988. aasta määrusega (EMÜ) nr 1546/88, mis määras kindlaks täpsema korra määruse (EMÜ) nr 804/68 artiklis 5c sätestatud lisamaksu kohaldamiseks (EÜT L 139, lk 12) artikli 7 punktide 2, 3 ja 4 tõlgendamine — Piimatootmisettevõtte ühe eelnevalt rendile antud osa tagasivõtmine omaniku poolt, kes pole ise tootja — Vastava kvoodi ülekandmine
   Resolutiivosa
   
               1.
            
            
               Nõukogu 31. märtsi 1984. aasta määruse (EMÜ) nr 857/84, millega võetakse vastu määruse (EMÜ) nr 804/68 (EÜT L 90, lk 13) artiklis 5c osutatud maksu üldised rakenduseeskirjad piima ja piimatoodete sektoris, muudetud nõukogu 26. veebruari 1985. aasta määrusega (EMÜ) nr 590/85, artikli 7 lõiget 1 ja komisjoni 3. juuni 1988. aasta määruse (EMÜ) nr 1546/88, mis sätestab määruse (EMÜ) nr 804/68 artiklis 5c märgitud lisamaksu kohaldamise eeskirjad, artikli 7 esimese lõigu punkte 2, 3 ja 4 tuleb tõlgendada nii, et talumajapidamise rendileantud osa tagastamisel ei saa sellega seotud kvoot üle minna rendileandjale, kui viimane ei ole piimatootja, ta ei kavatse seda tegevust jätkata ning tal ei ole plaanis ettevõtet mõnele teisele piimatootjale rendile anda.
            
         
               2.
            
            
               Määruse nr 857/84 artikli 7 lõikega 1 ja määruse nr 1546/88 artikli 7 esimese lõigu punktiga 4 on vastuolus see, kui kvoot jääb põllumajandusmaa rendilepingu lõppemisel rentnikule, kuigi leping lõpetati poolte kokkuleppel.
            
         
      (1)  ELT C 229, 17.09.2005.